‘….ફૂલછાબ છાપાં દ્વારા વાંચન યાત્રાની સ્પર્ધા છે. આ લાયબ્રેરીની કી. દર મહિને એક પુસ્તક વાંચવાનું અને એક પાનાંમાં એનાં વિશે સારું-સારું લખી મોકલવાનું.’ બે-ત્રણ કાગળિયા આપી, ‘આમાં નિયમો ને બધુ શું કેમ લખવું લખ્યું છે. વાંચી-સમજી લેજે. શું નામ તારું?’ ચાવી અને કાગળિયા લેતાં-લેતાં, ‘રાવલ ભવ્ય.’ ‘હા. તો રાવલ. તું એક પુસ્તક વાંચ અને મને લખીને આપ. હું નો હોઉ તો મારી ઑફિસમાં મૂકી દેવાનું. હું નીકળું ચાલ. તું જોઈ લેજે. મહાદેવ.’ એમનું નામ – અશોક જાની સાહેબ. મારાં પ્રિન્સિપાલની વાત માની હું સીધો સ્કૂલનાં પુસ્તકાલયમાં ગયો, તાળું ખોલ્યું. એક કબાટ ખોલી હારબંધ પુસ્તકોમાંથી